După Kylian Mbappe și Alphonso Davies, Real Madrid mai pregătește o lovitură
Real Madrid pune la cale încă o lovitură spectaculoasă pe piața transferurilor.
Madrilenii au câștigat titlul în Spania și sunt calificați în finala UEFA Champions League, acolo unde vor întâlni Borussia Dortmund pe stadionul Wembley din Londra.
Chiar dacă sunt aproape de un sezon perfect, conducătorii de pe ”Santiago Bernabeu” pregătesc lovituri spectaculoase în perioada de mercato din vară pentru a ”ataca” și sezonul următor.
Real Madrid îl vrea pe Trent Alexander-Arnold
Kylian Mbappe s-ar fi înțeles deja cu Florentino Perez pentru a semna cu Real Madrid din vară, iar pe listă se regăsește și numele lui Alphonso Davies de la Bayern Munchen. Dar asta nu ar fi tot.
Trent Alexander-Arnold (25 de ani) ar fi următoarea lovitură pusă la cale de cei de la Real Madrid în următoarea perioadă de mercato, conform jurnalistului Fabrizio Romano.
Rămâne de văzut dacă Liverpool va fi dispusă să renunțe la fundașul dreapta, titular incontestabil în echipa ”cormoranilor” de peste cinci ani. Potrivit site-urilor de specialitate, Trent va intra în vară în ultimul an de contract cu gruparea de pe Anfield.
???? Trent Alexander-Arnold is a target for Real Madrid because they really love the player.
May 13, 2024
Este greu de crezut că fundașul de bandă nu va intra în planurile noului antrenor, Arne Slot, având în vedere evoluțiile sale solide și cifrele bune din ultimele sezoane.
Motivul pentru care Real întârzie să anunțe transferul lui Mbappe
În presa din Europa s-a tot zvonit, în ultimii ani, că francezul se va înțelege în cele din urmă cu gruparea ”blanco” și iată că momentul pare mai aproape ca niciodată.
Cu toate acestea, anunțul din partea madrilenilor nu a venit momentan, iar publicațiile din Peninsula Iberică au aflat care este motivul pentru care acest lucru nu s-a întâmplat. Șefii Realului au luat decizia să îl prezinte pe Mbappe după finala Ligii Campionilor.
Motivul? Nu vor ca atenția echipei și a fanilor să fie acaparată de un astfel de transfer, de un astfel de eveniment, iar toată lumea să fie concentrată pe finala Ligii Campionilor, pentru că este o șansă importantă pentru club să își mai treacă în cont încă un prestigios trofeu.
PSG l-a achiziționat pe Kylian Mbappe în 2018 de la AS Monaco. Șeicii din Paris au achitat nu mai puțin de 180 de milioane de euro pentru starul cotat atunci la 120 de milioane de site-urile de specialitate. Acum, Mbappe este cotat la 180 de milioane.
PSG a pierdut și returul cu Borussia Dortmund, disputat pe Parc des Princes, scor 0-1, iar francezii au fost eliminați în semifinalele Champions League.
Urmăriți SPORT.RO și pe Google News